cyanic-selkie/wikianc huggingface dataset:
Egon Schiele
Ix-xogħol
Dan hu tipiku ħafna, bl-linji kważi mnaqqxin, qawwijin, enerġitiċi u żguri minnhom nfishom, xi drabi vjolenti. Schiele jpinġi l-ġisem uman b'mod remarkabbli li l-iskeletru ma jinħebiex taħt il-laħam, d-disinn isegwi l-loġika tal-movimenti u l-qagħda, u hekk joħroġ tliet dimensjonijiet, minflok tnejn bħal ma jiġri spiss fil-każ ta' pitturi oħra. Schiele kien jistudja l-qagħda tal-pazjenti fl-isptar psikjatriku kif ukoll il-pożizzjonijiet tal-marjunetti bl-ispag. Ir-ritratti u n-nudi tiegħu huma maqbudin f'pożi mhux tas-soltu, xi drabi qishom karikaturi u xi minn daqqiet għandhom ix-xeħta ta' pupi "bla ġogi".
Schiele pinġa xi mitt awtoritratt, xi minn daqqiet juri ruħu għarwien, wiċċu mixrub u tturmentat, jew imwerreċ ikrah, allużjoni umoristika għal kunjomu "schielen" li bil-Ġermaniz tfisser "twerriċa", u xi kritiċi ostili ipprofitaw ruħhom minn din il-logħba tal-kliem.
Il-pitturi tiegħu bla dubju kienu u għadhom jipprovokaw ‘il min jarahom, iqajmu fihom ċertu "malaise" minħabba r-referenza għall-mewt u l-erotiżmu, imma wkoll minħabba l-kuluri ħadranin tad-dekompożizzjoni u t-taħsir.
Tito Vilanova
Francesc "Tito" Vilanova Bayó (twieled fis-17 ta' Settembru 1968 – miet fil-25 ta' April 2014) kien plejer tal-futbol Spanjol li lagħab bħala midfilder ċentrali u serva bħala kowċ għal staġun ma' Barcelona.
Karriera
Vilanova twieled ġewwa Bellcaire d'Empordà, Girona, fil-Katalonja. Wara li tela' mis-settur taż-żgħażagħ ta' Barcelona, huwa ħalla lill-klabb fl-1990 wara li ma sabx opportunitajiet fl-ewwel tim. Mat-tieni klabb tiegħu, Figueres, hu għenhom jispiċċaw fit-tielet post fl-istaġun 1991–92 tas-Segunda División għalkemm tilfu l-finali tal-play-off kontra Cádiz. Sussegwentement, Vilanova ngħaqad ma' Celta de Vigo fl-ogħla diviżjoni Spanjola, iżda fit-tliet snin li għamel magħhom hu deher biss 26 logħba fil-kampjonat.
Vilanova beda l-karriera ta' kowċ fit-Tielet Diviżjoni Spanjola ma' Palafrugell. Fl-2007, ġie maħtur bħala assistent kowċ ta' Barcelona B, taħt il-kowċ Pep Guardiola.
Fis-sajf tal-2008, wara li wasslu lit-tim tar-riservi għall-promozzjoni lejn is-Segunda División B, kemm Vilanova u Guardiola ħadu t-tmun tal-ewwel tim tal-belt Katalana. L-ewwel staġun tagħhom kien l-iktar ta' suċċess fl-istorja tal-klabb hekk kif irnexxielhom jirbħu sitt unuri u saru l-ewwel klabb Spanjol li rebħu t-Tazza tar-Re, il-kampjonat u l-UEFA Champions League (il-famuża tripletta) fl-istaġun. Fis-27 ta' April 2012, f'konferenza stampa li fiha Barcelona kkonfermaw it-tluq ta' Guardiola, ġie mħabbar li Vilanova kien se jieħu postu, u fil-15 ta' Ġunju ffirma kuntratt ta' sentejn. Matul l-istaġun it-tim tilef biss tmien logħbiet hekk kif ġew inkurunati ċampjins għat-22 darba fl-istorja.
Fid-19 ta' Diċembru 2012, Barcelona ħabbru li Vilanova kien qiegħed isofri minn kanċer għat-tieni darba. Vilanova għadda mill-kirurġija fl-20 ta 'Diċembru, u għas-sitt ġimgħat ta' wara kien fil-kura tal-kimoterapija u radjoterapija. L-assistent tiegħu Jordi Roura ħa postu matul dan il-perjodu, u Vilanova rritorna lura fuq il-bankina f'Marzu tal-2013.
Nhar id-19 ta' Lulju 2013, minħabba problemi mediċi Vilanova ħalla l-kariga tiegħu bħala kowċ tal-ewwel tim. Fil-25 ta' April 2014, minħabba kumplikazzjonijiet relatati mal-marda tal-kanċer, Vilanova miet fl-età ta' 45 sena.
Katidral ta' Chartres
Il-katidral tniżżel fil-lista tas-Siti ta' Wirt Dinji tal-UNESCO fl-1979 għaliex tqies bħala "l-ogħla punt tal-arti Gotika Franċiża" u "kapulavur".
Il-katidral huwa ppreservat u rrestawrat sew: il-biċċa l-kbira tat-twieqi bil-ħġieġ ikkulurit oriġinali għadhom intatti, filwaqt li l-arkitettura sarulha biss ftit bidliet mill-bidu tas-seklu 13 'l hawn. Minn barra, il-binja hija ddominata minn dniefel (bl-Ingliż: flying buttresses) tqal li permezz tagħhom l-arkitetti setgħu jżidu d-daqs tat-twieqi b'mod sinifikanti, filwaqt li n-naħa tal-Punent hija ddominata minn żewġ spiri differenti – waħda ta' 105 metri (349 pied) b'għamla ta' piramida sempliċi li tlestiet għall-ħabta tal-1160 u oħra Gotika Aħħarija ta' 113-il metru (377 pied) tal-bidu tas-seklu 16 fuq torri iktar antik. Huma notevoli wkoll it-tliet faċċati kbar, kull waħda mżejna b'mijiet ta' figuri skolpiti b'temi u bi ġrajjiet teoloġiċi ewlenin.
Mill-inqas mis-seklu 12, il-katidral kien destinazzjoni importanti għall-vjaġġaturi. Għadu hekk sa llum il-ġurnata, u jattira għadd kbir ta' pellegrini Kristjani; ħafna minnhom jiġu biex iqimu r-relikwa famuża tiegħu, is-Sancta Camisa, li jingħad li kienet il-velu milbus mill-Madonna fit-twelid ta' Kristu; kif ukoll għadd kbir ta' turisti lajċi li jiġu biex jammiraw l-arkitettura u l-mertu storiku tal-katidral.
Il-Madonna Sewda meqjuma fil-katidral ġiet inkurunata b'mod pontifiċju mill-Papa Piju IX fil-31 ta' Mejju 1855.
Giorgia Meloni
Giorgia Meloni (twieldet fil-15 ta' Jannar 1977) hija ġurnalista u politika Taljana. Ilha l-kap tal-partit politiku konservattiv nazzjonali Fratelli d'Italia (litteralment l-Aħwa tal-Italja) mill-2014 u l-President tal-Konservattivi u r-Riformisti Ewropej mill-2020. Ilha membru tal-Kamra tad-Deputati tal-Italja mill-2006.
Katidral ta' Chartres
Storja
daqsminuri|Il-faċċata ewlenija tal-katidral.
Giorgia Meloni
Meloni kienet Ministru għaż-Żgħażagħ fir-raba' gvern ta' Silvio Berlusconi (2008-2011) u kienet President ta' Azione Giovani u ta' Azione Studentesca, is-sezzjonijiet taż-żgħażagħ ta' Alleanza Nazionale u ta' Popolo della Libertà, rispettivament.
Katidral ta' Chartres
Katidrali iktar bikrin
Kien hemm mill-inqas ħames katidrali iktar bikrin fl-istess sit tal-katidral attwali, wieħed jissostitwixxi lill-ieħor ta' qablu li jkun inqered b'xi gwerra jew bin-nirien. L-ewwel knisja tmur lura saħansitra għas-seklu 4 u kienet tinsab fil-bażi ta' ħajt Gallo-Ruman; din ingħatat in-nar fis-743 fuq ordni tad-Duka ta' Aquitaine. It-tieni knisja fis-sit ingħatat in-nar minn pirati Daniżi fit-858. Din imbagħad ġiet rikostruwita u mkabbra mill-Isqof Gislebert, iżda nqerdet ukoll min-nirien fl-1020. Il-fdalijiet ta' din il-knisja, issa magħrufa bħala l-Kappella ta' Saint Lubin, għadhom preżenti taħt l-apsida tal-katidral attwali. Ħadet isimiha minn Lubinus, l-Isqof ta' Chartres ta' nofs is-seklu 6. Tinsab iktar fil-baxx mill-kumplament tal-kripta u jaf kienet is-santwarju ta' xi qaddis lokali, qabel ma l-knisja ġiet iddedikata mill-ġdid lill-Madonna.
Giorgia Meloni
Ħajja bikrija
Meloni twieldet f'Ruma fl-1977. Missierha kien minn Sardenja u ommha minn Sqallija; missierha, li kien konsulent tat-taxxi, ħalla l-familja meta kellha ħdax-il sena. Hi trabbiet fid-distrett ta' Garbatella. Fl-1992, meta kellha 15-il sena, Meloni ssieħbet mal-Front taż-Żgħażagħ, is-sezzjoni taż-żgħażagħ tal-Moviment Soċjali Taljan tal-konservattivi nazzjonali. Matul dawn is-snin, stabbiliet il-koordinazzjoni taż-żgħażagħ Gli Antenati (L-Antenati), li ħadet sehem fil-protesta kontra r-riforma tal-edukazzjoni pubblika promossa mill-Ministru Rosa Russo Iervolino. Fl-1996 saret il-mexxej nazzjonali ta' Azione Studentesca, il-moviment tal-istudenti ta' Alleanza Nazionale, u rrappreżentat lil dan il-moviment fil-Forum tal-Assoċjazzjonijiet tal-Istudenti stabbilit mill-Ministeru Taljan għall-Edukazzjoni. Fl-istess sena kisbet il-lawrija mill-Istitut ta' Amerigo Vespucci.
Meloni ddikjarat li kisbet id-diploma fil-lingwi mill-Istitut ta' Amerigo Vespucci f'Ruma b'marka finali ta' 60/60. Iżda milli jidher l-istitut ma kienx jgħallem il-lingwi (u b'hekk ikkwalifikat biex jagħti diploma fil-lingwi), iżda istitut tekniku għoli speċjalizzat fl-industrija tat-turiżmu. Dan ħoloq kontroversja jekk gidbitx dwar id-diploma tagħha. Fl-1998, wara li rebħet l-elezzjoni primarja, ġiet eletta bħala kunsilliera tal-Provinċja ta' Ruma, u baqgħet f'din il-kariga sal-2002. Fis-sena 2000 ġiet eletta bħala direttur nazzjonali u fl-2004 kienet l-ewwel president mara ta' Azione Giovani, is-sezzjoni taż-żgħażagħ tal-partit. Matul dawk is-snin, Meloni ħadmet bħala babysitter, waitress u bartender fil-Piper Club, wieħed mill-iżjed night clubs famużi f'Ruma dak iż-żmien.
Katidral ta' Chartres
Katidrali iktar bikrin
Fid-962 il-knisja ġarrbet ħsarat minħabba nar ieħor u ġiet rikostruwita għal darb'oħra. Nar ikbar ħa fis-7 ta' Settembru 1020, u mbagħad l-Isqof Fulbert (isqof mill-1006 sal-1028) iddeċieda li jibni katidral ġdid. Huwa appella għall-għajnuna mill-familji rjali tal-Ewropa, u rċieva donazzjonijiet ġenerużi għar-rikostruzzjoni, inkluż rigal minn Kanut il-Kbir, ir-Re tan-Norveġja, tad-Danimarka u tal-biċċa l-kbira tal-Ingilterra. Il-katidral il-ġdid inbena fuq u fl-inħawi tal-fdalijiet tal-knisja tas-seklu 9. Kien jikkonsisti minn ambulatorju madwar il-kappella bikrija, imdawwar bi tliet kappelli kbar b'saqaf Rumanesk bil-volta b'għamla ta' bittija u b'soqfa bil-volti bil-gavdi, li għadhom jeżistu. Fuq din l-istruttura huwa bena l-knisja ta' fuq, twila 108 metri u wiesgħa 34 metru. Ir-rikostruzzjoni kompliet f'fażijiet matul is-seklu ta' wara, u laħqet il-qofol tagħha fl-1145 f'wirja ta' entużjażmu pubbliku mlaqqam il-"Kult tal-Karrettuni" – wieħed minn diversi avvenimenti li ġew irreġistrati f'dak iż-żmien. Intqal li matul dan iż-żmien ta' devozzjoni reliġjuża, folla ta' iktar minn elf penitent ġibdu l-karrettuni mimlija provvisti tal-kostruzzjoni bħal ġebel, injam, qmuħ, eċċ. lejn is-sit.
Giorgia Meloni
Ministru għaż-Żgħażagħ
F'Awwissu 2008, Meloni stiednet lill-atleti Taljani jibbojkottjaw iċ-ċerimonja tal-ftuħ tal-Logħob Olimpiku ta' Beijing bħala turija ta' nuqqas ta' qbil mal-politika taċ-Ċina implimentata fir-rigward tat-Tibet; din l-istqarrija ġiet ikkritikata minn Berlusconi, kif ukoll mill-Ministru għall-Affarijiet Barranin Franco Frattini. Fl-2009, il-partit tagħha wettaq fużjoni ma' Forza Italia f'Popolo della Libertà u ħadet f'idejha l-Presidenza tas-sezzjoni taż-żgħażagħ tal-partit unifikat, imsejjaħ Giovane Italia. Fl-istess sena vvutat għad-digriet tal-liġi kontra l-ewtanasja.
F'Novembru 2010, f'isem il-ministeru, ippreżentat pakkett ta' 300 miljun ewro msejjaħ id-Dritt għal Futur. Dan kien immirat lejn l-investiment fiż-żgħażagħ u kien fih ħames inizjattivi, inkluż inċentivi għall-imprendituri l-ġodda, bonusijiet favur il-ħaddiema temporanji u selfiet għall-istudenti li jkun jistħoqqilhom. F'Novembru 2012 ħabbret li kienet se tikkontesta għal kap tal-partit Popolo della Libertà kontra Angelino Alfano, f'oppożizzjoni għall-appoġġ tal-partit favur il-kabinett ta' Mario Monti. Wara li ġew ikkanċellati l-elezzjonijiet primarji, ingħaqdet ma' politiċi oħra bħal Ignazio La Russa u Guido Crosetto u stabbiliet politika kontra Monti, fejn talbet għat-tiġdid fi ħdan il-partit u kienet kritika wkoll tat-tmexxija ta' Berlusconi.
Katidral ta' Chartres
Nirien u rikostruzzjoni (1194-1260)
In-navata, il-korsiji u l-livelli l-baxxi tat-transett tal-katidral il-ġdid x'aktarx li tlestew l-ewwel, imbagħad il-kor u l-kappelli tal-apsida; u fl-aħħar il-partijiet ta' fuq tat-transett. Sal-1220 is-saqaf kien tlesta. Il-partijiet maġġuri tal-katidral il-ġdid, bil-ħġieġ ikkulurit u l-iskulturi, fil-biċċa l-kbira kienu lesti għalkollox fi żmien ħamsa u għoxrin sena biss, li kienet kostruzzjoni tassew rapida għal dak iż-żmien. Il-katidral ġie kkonsagrat mill-ġdid b'mod formali f'Ottubru 1260, fil-preżenza tar-Re Lwiġi IX ta' Franza, u l-istemma tiegħu ġiet impittra fuq id-daħla li twassal għall-apsida.
Giorgia Meloni
Kap ta' Fratelli d'Italia
F'Diċembru 2012, Meloni, La Russa u Crosetto stabbilew moviment politiku ġdid, Fratelli d'Italia (FdI). Isem il-partit issawwar mill-innu nazzjonali Taljan. Fl-elezzjoni ġenerali tal-2013 fl-Italja, hija kienet tagħmel parti mill-koalizzjoni taċ-Ċentru-Lemin ta' Berlusconi u kisbet 2.0 % tal-voti u tellgħet disa' siġġijiet. Meloni ġiet eletta mill-ġdid fil-Kamra tad-Deputati għal-Lombardia u iktar 'il quddiem inħatret bħala l-mexxej tal-partit fil-Kamra, kariga li żammet sal-2014, meta mbagħad irriżenjat biex tiddedika l-ħin tagħha għall-partit. Minflokha laħaq Fabio Rampelli.
Katidral ta' Chartres
Modifiki li saru iktar tard (is-sekli 13-18) u l-Inkurunazzjoni ta' Enriku IV ta' Franza
daqsminuri|251x251px|L-Inkurunazzjoni ta' [[Enriku IV ta' Franza fil-katidral fis-27 ta' Frar 1594.]] Wara dan iż-żmien saru relattivament ftit tibdiliet. Ġew proposti seba' spiri addizzjonali fil-pjanti oriġinali, iżda dawn qatt ma nbnew. Fl-1326, kappella ġdida ta' żewġ sulari, iddedikata lil San Piatus ta' Tournai u bir-relikwi tiegħu, ġiet miżjuda mal-apsida. L-aċċess għas-sular ta' fuq ta' din il-kappella kien permezz ta' taraġ li jagħti għall-ambulatorju. Il-kappella normalment tkun magħluqa għall-viżitaturi, għalkemm okkażjonalment tospita xi wirjiet temporanji. Kappella oħra nfetħet fl-1417 minn Lwiġi, il-Konti ta' Vendôme, li kien inqabad mill-Ingliżi fil-Battalja ta' Agincourt u li ġġieled spalla ma' spalla ma' Ġovanna t'Arc fl-assedju ta' Orléans. Tinsab fil-ħames niċċa tal-korsija tan-Nofsinhar u hija ddedikata lill-Madonna. L-istil Gotiku Aħħari elaborat ħafna tagħha toħloq kuntrast mal-kappelli iktar bikrin.
Fl-1506, is-sajjetti qerdu l-ispira tat-Tramuntana, li reġgħet inbniet bl-istil Gotiku Aħħari mill-1507 sal-1513 mill-arkitett Jean Texier. Wara li lesta l-ispira, huwa beda jibni ħajt diviżorju ġdid fuq ġewwa tal-katidral li kien jissepara l-ispazju tal-kor ċerimonjali min-navata fejn kien joqogħdu bilqiegħda l-fidili.
Giorgia Meloni
Kap ta' Fratelli d'Italia
F'Marzu 2014, Meloni saret il-President ta' FdI, u f'April ġiet innominata għall-elezzjoni tal-Parlament Ewropew tal-2014 fl-Italja bħala l-mexxej ta' FdI fil-ħames kostitwenzi kollha. Il-partit ta' FdI kiseb 3.7 % tal-voti, u ma qabiżx il-livell limitu ta' 4 %, u b'hekk ma saritx Membru tal-Parlament Ewropew; hija kisbet 348,700 vot. Fl-4 ta' Novembru 2015, stabbiliet Artna – It-Taljani ma' Giorgia Meloni, kumitat politiku konservattiv b'appoġġ għall-kampanji tagħha. Din kienet organizzazzjoni parallela ma' FdI, u kellha l-għan li twessa' l-bażi popolari ta' Fratelli d'Italia.
Fit-30 ta' Jannar 2016, Meloni pparteċipat f'Jum il-Familja, dimostrazzjoni kontra d-drittijiet tal-persuni LGBT, u ddikjarat li kienet kontra d-dritt tal-adozzjoni mill-persuni LGBT. Fl-istess Jum il-Familja, Meloni ħabbret li kienet tqila; bintha Ginevra twieldet fis-16 ta' Settembru. Fl-elezzjoni muniċipali tal-2016 f'Ruma, ikkontesta għal sindku bl-appoġġ ta' Noi ma' Matteo Salvini u kontra l-kandidat appoġġat minn Forza Italia ta' Berlusconi. Meloni kisbet 20.6 % tal-voti, kważi d-doppju tal-kandidat ta' FI, iżda ma kkwalifikatx għall-elezzjonijiet każwali, filwaqt li FdI kiseb 12.3 % tal-voti.
Katidral ta' Chartres
Modifiki li saru iktar tard (is-sekli 13-18) u l-Inkurunazzjoni ta' Enriku IV ta' Franza
Fis-27 ta' Frar 1594, ir-Re Enriku IV ta' Franza ġie inkurunat fil-Katidral ta' Chartres, minflok fil-Katidral ta' Reims kif kien isir tradizzjonalment, peress li kemm Pariġi kif ukoll Reims dak iż-żmien kienu okkupati mil-Lega Kattolika. Iċ-ċerimonja saret fil-kor tal-knisja, u mbagħad ir-Re u l-Isqof telgħu mal-ħajt diviżorju biex ikunu jistgħu jarawhom in-nies preżenti fin-navata. Wara ċ-ċerimonja u quddiesa, marru lejn ir-residenza tal-isqof ħdejn il-katidral għal bankett.
Giorgia Meloni
Kap ta' Fratelli d'Italia
Fl-2016 meta sar ir-referendum kostituzzjonali dwar ir-riforma promossa mill-gvern ta' Matteo Renzi, Meloni stabbiliet il-kumitat "Le, Grazzi" u pparteċipat f'diversi dibattiti televiżivi, inkluż wieħed kontra l-eks Prim Ministru Matteo Renzi. Peress li l-"Le" rebaħ bi kważi 60 % tal-voti, Meloni sejħet għall-elezzjonijiet minnufih. Meta Renzi rriżenja, hi ma tatx il-fiduċja tagħha lill-gvern ta' wara ta' Paolo Gentiloni. Fit-2 u fit-3 ta' Diċembru 2017 fi Trieste, il-kungress ta' FdI wassal għall-elezzjoni mill-ġdid ta' Meloni bħala President tal-partit, kif ukoll it-tiġdid tal-logo tal-partit u s-sħubija ta' Daniela Santanchè, politiku li għal żmien twil kienet tal-Lemin.
Bħala kap tal-partit, Meloni ddeċidiet tifforma alleanza mal-Lega Nord ta' Matteo Salvini, u nediet diversi kampanji politiċi miegħu kontra l-gvern taċ-Ċentru-Xellug immexxi mill-Partit Demokratiku, u b'hekk il-partit FdI kien meqjus għall-ewwel bħala Ewroxettiku u populist. Fl-elezzjoni ġenerali tal-2018 fl-Italja, FdI kien parti mill-koalizzjoni taċ-Ċentru-Lemin, flimkien ma' Forza Italia ta' Berlusconi, il-Lega ta' Salvini, u Noi con l'Italia ta' Raffaele Fitto. Il-partit ta' Meloni kiseb 4.4 % tal-vot u iktar minn tliet darbiet l-għadd ta' siġġijiet mirbuħa fl-2013. Ġiet eletta fil-Kamra tad-Deputati mill-kostitwenza b'membru uniku ta' Latina, il-Lazio, b'41 % tal-voti. L-alleanza taċ-Ċentru-Lemin, fejn il-Lega feġġet bħala l-forza politika prinċipali, rebħet bosta siġġijiet fil-Kamra tad-Deputati; għalkemm l-ebda grupp jew partit politiku uniku ma' kiseb maġġoranza assoluta.
Katidral ta' Chartres
Modifiki li saru iktar tard (is-sekli 13-18) u l-Inkurunazzjoni ta' Enriku IV ta' Franza
Fl-1753, saru iktar modifiki fuq ġewwa tal-katidral biex jiġi adattat għall-prattiki teoloġiċi l-ġodda. Il-pilastri tal-ġebel ġew miksija bl-istukko, u t-tapizzeriji fuq wara tas-sedji ġew sostitwiti b'riljievi tal-irħam. Il-ħajt diviżorju li kien jissepara l-kor liturġiku min-navata tneħħa u nbnew is-sedji attwali minfloku. Fl-istess żmien, xi ħġieġ ikkulurit fil-klerestorju tneħħa u ġie sostitwit bi ħġieġ grisaille, u b'hekk żdied ferm id-dawl fuq l-artal maġġuri fiċ-ċentru tal-knisja.
Giorgia Meloni
Kap ta' Fratelli d'Italia
Minn Frar 2021, Meloni saret membru tal-Istitut ta' Aspen, grupp ta' esperti internazzjonali bil-kwartieri ġenerali f'Washington D.C., li jinkludi bosta finanziera, negozjanti u politiċi. Fid-19 ta' Frar 2021, il-professur tal-Università ta' Siena Giovanni Gozzini insulta lil Meloni fuq ir-radju; kemm il-President Sergio Mattarella kif ukoll il-Prim Ministru Mario Draghi ċemplu lil Meloni u stigmatizzaw lil Gozzini, li ġie sospiż mill-bord tal-università.
Katidral ta' Chartres
Rivoluzzjoni Franċiża u seklu 19
daqsminuri|242x242px|L-ispazju intern tas-saqaf tal-katidral magħruf bħala charpente de fer, li nbena għall-ħabta tal-1840. Fil-bidu tar-Rivoluzzjoni Franċiża kien hemm attakk fuq il-katidral li beda jeqred l-iskulturi mal-portal tat-Tramuntana, iżda twaqqaf minn folla kbira ta' ċittadini ta' Chartres. Il-Kumitat Rivoluzzjonarju lokali ddeċieda li jeqred il-katidral permezz ta' splussivi u staqsa lil arkitett lokali biex isib l-aqwa post fejn kellhom jitpoġġew l-isplussivi. Huwa salva l-binja billi indika li l-ammont kbir ta' radam mit-tiġrif tal-binja tant kien jibblokka t-toroq li kienu jdumu s-snin biex ineħħuh. Il-katidral, bħall-Katidral tal-Madonna ta' Pariġi u katidrali maġġuri oħra, sar proprjetà tal-istat Franċiż u ċ-ċerimonji ta' qima ġo fih twaqqfu sa żmien Napuljun, iżda ma ġarrabx iktar ħsarat.
Giorgia Meloni
Kap ta' Fratelli d'Italia
In October 2021, Meloni signed the Madrid Charter, a 2020 document that describes left-wing groups as enemies of Ibero-America involved in a "criminal project" that are "under the umbrella of the Cuban regime". It was drafted by Vox, a Spanish right-wing ultranationalist party. She also took part at Vox's party congress. In February 2022, Meloni spoke at the annual CPAC, which stands for Conservative Political Action Conference. She told the attending American conservative activists and officials they must defend their views against progressives.
Katidral ta' Chartres
Rivoluzzjoni Franċiża u seklu 19
Fl-1836, minħabba t-traskuraġni tal-ħaddiema, qabad nar li qered is-saqaf tal-injam miksi biċ-ċomb u ż-żewġ kampnari, iżda l-istruttura tal-binja u l-ħġieġ ikkulurit baqgħu intatti. Is-saqaf l-antik ġie ssostitwit minn saqaf miksi bir-ram fuq qafas tal-ħadid. Dak iż-żmien, il-qafas fuq it-transett kien l-ikbar wieħed fl-Ewropa.
Giorgia Meloni
Kap ta' Fratelli d'Italia
Heading into the 2022 Italian general election, a snap election that was called after the fall of the Draghi government, it was agreed among the centre-right coalition that the leader of the party receiving the most votes would be put forward as the prime minister candidate. As of July 2022, Meloni's FdI is the first party in the coalition according to opinion polling, and is widely expected to become Prime Minister of Italy if the centre-right coalition obtain an absolute majority in Parliament, which could be the most right-wing government in the history of the Italian Republic according to some academics.
Katidral ta' Chartres
Tieni Gwerra Dinjija
Fi Franza, it-Tieni Gwerra Dinjija kienet battalja bejn l-Alleati u l-Ġermaniżi. F'Lulju 1944, il-Brittaniċi u l-Kanadiżi sabu ruħhom imrażżna lejn in-Nofsinhar ta' Caen. L-Amerikani u l-ħames diviżjonijiet tagħhom ippjanaw rotta alternattiva lejn il-Ġermaniżi. Filwaqt li xi Amerikani marru lejn il-Punent u n-Nofsinhar, oħrajn sabu ruħhom maqbuda f'attakk fil-Lvant ta' Caen li wassalhom wara t-trunċiera tal-front tal-forzi Ġermaniżi. Hitler ordna lill-Kummissarju Ġermaniż Kluge biex javvanza lejn il-Punent biex iwaqqaf lill-Amerikani. Dan fl-aħħar mill-aħħar wassal biex l-Alleati jidħlu f'Chartres f'nofs Awwissu 1944.
Tromba li ħakmet lill-Port il-Kbir ta' Malta
It-tromba li ħakmet lill-Port il-Kbir ta’ Malta kienet wieħed mill-aktar trombi tal-arja fatali rekordjati madwar id-dinja, u qatlet mill-inqas 600 persuna, Hija bidet bħala bħala tromba tal-baħar fil-Port il-Kbir ta' Malta fejn qatlet mijiet ta’ nies li għerqu meta nqalbu l-bastimenti li kienu fuqhom. Mill-inqas erbgħa mill-galljuni tal-Ordni, Santa Fè, San Michele, San Filippu u San Claudio, inqalbu fit-tromba. Id-dettalji tat-tromba mhux magħrufa, peress li s-sorsi jikkonfliġġu jekk gratx fit-23 ta’ Settembru 1551 jew it-23 ta’ Settembru 1556. TORRO jindika klassifikazzjoni ta' T7 fuq l-iskala TORRO, ekwivalenti għal F3 fuq l-iskala Fujita.
Katidral ta' Chartres
Tieni Gwerra Dinjija
Fis-16 ta' Awwissu 1944, il-katidral ġie salvat mill-qerda bis-saħħa tal-kurunell Amerikan Welborn Barton Griffith Jr. (1901-1944), li mar kontra l-ordni li ngħata biex jimmira l-attakk tiegħu lejn il-katidral. L-Amerikani kienu jemmnu li l-ispiri u l-kampnari kienu qed jintużaw bħala postijiet ta' osservazzjoni għall-artillerija Ġermaniża.
Griffith, akkumpanjat minn suldat voluntier, minflok iddeċieda li jmur u jivverifika jekk il-Ġermaniżi kinux tassew qed jużaw il-katidral b'dak il-mod. Griffith sab li l-katidral kien vojt, u b'hekk ordna li l-qniepen tal-katidral jindaqqu bħala sinjal għall-Amerikani biex ma jisparawx. Malli sema' l-qniepen, il-kmand Amerikan neħħa l-ordni ta' sparar. Il-Kurunell Griffith miet fil-ġlied dakinhar stess fir-raħal ta' Lèves, qrib Chartres. Wara mewtu ngħata l-Croix de Guerre avec Palme (Salib tal-Gwerra bil-Palm 1939-1945), il-Légion d'Honneur (Leġjun tal-Unur) u l-Ordre National du Mérite (Ordni Nazzjonali tal-Mertu) tal-gvern Franċiż kif ukoll is-Salib tas-Servizz Distint tal-gvern Amerikan.
Giorgia Meloni
Kap ta' Fratelli d'Italia
In an attempt to moderate herself to placate fears among those who describe FdI as neo-fascist or far right, including fears within the European Commission that she could lead Italy towards Hungary under Viktor Orbán , Meloni told the foreign press that Italian Fascism is history. As president of the European Conservatives and Reformists Party, she said she shared the experiences and values of the Conservative Party in the United Kingdom, Likud in Israel, and the Republican Party in the United States. Critics were skeptical of her claims, citing her speeches on immigration and LGBT rights.
Katidral ta' Chartres
Restawr fl-2009
Fl-2009, id-diviżjoni tal-Monuments Historiques tal-Ministeru Franċiż għall-Kultura beda programm ta' xogħlijiet fuq il-katidral li sewa $18.5-il miljun, bit-tindif fuq ġewwa u fuq barra tal-katidral, il-protezzjoni tal-ħġieġ ikkulurit b'kisja protettiva, u t-tindif u t-tibjid fuq ġewwa b'kulur bajdani b'dettalji ta' trompe-l'œil taparsi rħam u ndurar, kif x'aktarx kienet id-dehra tal-katidral minn ġewwa fis-seklu 13. Dan kien ħoloq kontroversja sħiħa.
Giorgia Meloni
Ħajja personali
Meloni għandha tifla jisimha Ginevra mas-sieħeb tagħha Andrea Giambruno, li huwa ġurnalist li jaħdem mal-Mediaset.
Katidral ta' Chartres
Liturġija
Il-katidral huwa s-sede tal-Isqof ta' Chartres tad-Djoċesi ta' Chartres. Id-djoċesi hija parti mill-provinċja ekkleżjastika ta' Tours.
Kull filgħaxija mill-avvenimenti tal-11 ta' Settembru 2001, jiġu kantati vespri mill-Komunità ta' Chemin Neuf.
Pjanta u elevazzjoni – dniefel
Il-pjanta, bħal f'katidrali Gotiċi oħra, għandha għamla ta' salib u ġiet iddeterminata mill-għamla u mid-daqs tal-fdalijiet tal-pedamenti tal-katidral Rumanesk tas-seklu 11 li jinsabu taħtu. Narthex b'żewġ niċeċ fin-naħa tal-Punent tiftaħ f'navata b'seba' niċeċ li twassal sat-transett ewlieni, u minnu transetti wesgħin jestendu fi tliet niċeċ fuq kull naħa fit-Tramuntana u fin-Nofsinhar. Fil-Lvant tat-transett ewlieni hemm erba' niċeċ rettangolari magħluqa b'apsida semiċirkolari. Maġenb in-navata u t-transetti hemm korsiji uniċi, li jitwessgħu f'ambulatorju b'żewġ korsiji madwar il-kor u l-apsida. Mill-ambulatorju joħorġu tliet kappelli semiċirkolari fondi (fuq il-kappelli fondi tal-kripta tal-Isqof Fulbert tas-seklu 11).
Filwaqt li l-pjanta tal-katidral kienet tradizzjonali, l-elevazzjoni tiegħu kienet tispikka iktar u kienet iktar oriġinali, bis-saħħa tal-użu tad-dniefel biex jirfdu l-ħitan ta' fuq. Dan kien l-ewwel użu magħruf tagħhom f'katidral Gotiku. Dawn il-kolonni tqal tal-ġebel ġew ikkollegati mal-ħitan permezz ta' ħnejjiet doppji tal-ġebel, u msaħħa permezz ta' kolonni, bħall-imgħażel ta' rota. Kull waħda minn dawn il-kolonni hija magħmula minn blokka waħda tal-ġebel. Il-ħnejjiet jagħfsu mal-ħitan, u joħolqu kontrobilanċ fil-konfront tal-forza 'l barra mill-volti fuq ġewwa tal-katidral. Dawn il-volti kienu innovattivi wkoll, peress li kellhom erba' kompartimenti biss, għad-differenza tal-volti b'sitt kompartimenti tal-knejjes Gotiċi iktar bikrin. Kienu eħfef u setgħu jaqsmu distanza ikbar. Peress li d-dniefel kienu sperimentali, l-arkitett bi prudenza żieda dniefel addizzjonali moħbija taħt is-soqfa tal-korsiji.
L-elevazzjonijiet tal-katidrali Gotiċi iktar bikrin normalment kellhom erba' livelli biex ikollhom solidità; arkata ta' kolonni kbar tul il-pjanta, li tappoġġa gallerija jew tribuna wiesgħa bil-ħnejjiet, taħt triforju b'arkata idjaq; imbagħad, taħt is-saqaf, mal-ħitan ogħla u irqaq, jew il-klerestorju, kien hemm it-twieqi. Bis-saħħa tad-dniefel, l-arkitetti tal-Katidral ta' Chartres setgħu jeliminaw il-gallerija għalkollox, jagħmlu t-triforju dejjaq ħafna, u jkollhom ħafna iktar spazju għat-twieqi ta' fuq. Il-Katidral ta' Chartres ma kienx l-ewwel katidral fejn intużat din l-innovazzjoni, iżda fih intużat b'mod ferm iktar konsistenti u effettiv. Din it-tip ta' pjanta bid-dniefel ġiet adottata mill-katidrali maġġuri tas-seklu 13, b'mod partikolari l-Katidral ta' Amiens u l-Katidral ta' Reims.
Innovazzjoni arkitettonika oħra fil-Katidral ta' Chartres kienet id-disinn tal-pilastri prinċipali enormi li jirfdu l-piż tas-saqaf permezz tal-kompartimenti rqaq tal-ġebel tal-volti ta' fuq. Il-piż tas-saqaf jinġarr mill-kompartimenti rqaq tal-ġebel tal-volti 'l barra lejn il-ħitan, fejn jiġi kontrobbilanċjat mid-dniefel, u 'l isfel, l-ewwel mill-kolonni kkollegati flimkien mill-kompartimenti tal-volta, imbagħad mill-pilastri tondi u ottagonali magħmula minn erba' nofs kolonni magħqudin flimkien. Dan id-disinn tal-pilastri, magħruf bħala pilier cantonné, kien b'saħħtu, sempliċi u eleganti, u kien jippermetti l-użu ta' twieqi kbar bil-ħġieġ ikkulurit fil-klerestorju.
Għalkemm l-iskulturi mal-portali tal-Katidral ta' Chartres ġeneralment huma ta' standard għoli, id-diversi elementi mnaqqxa fuq ġewwa, bħall-kapitelli u tiżjin ieħor, għandhom lavur pjuttost batut (meta mqabbel pereżempju ma' dawk tal-Katidrali ta' Reims jew ta' Soissons) – ir-raġuni hija sempliċementi li l-portali ġew imnaqqxa bl-ifjen ġebla tal-ġir ta' Pariġi, filwaqt li l-kapitelli fuq ġewwa ġew imnaqqxa mill-ġebla lokali ta' Berchères, li hija iebsa biex tinħadem u tista' tkun dgħajfa.
Sit ta' Wirt Dinji
Il-Katidral ta' Chartres ġie ddeżinjat bħala Sit ta' Wirt Dinji tal-UNESCO fl-1979 u fl-2009 saret modifika minuri fiż-żona ta' lqugħ tas-sit.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Tiit Pääsuke
Tiit Pääsuke (imwieled fit-22 ta' Diċembru 1941) huwa pittur Estonjan.
Pääsuke twieled fi Põltsamaa, fil-Parroċċa ta' Põltsamaa, fil-Kontea ta' Jõgeva.
Lionel Messi
Lionel Andrés Messi (twieled fl-24 ta' Ġunju 1987), magħruf ukoll bħala Leo Messi, huwa plejer tal-futbol Arġentin li jilgħab bħala attakkant mal-klabb Franċiż ta' Paris Saint-Germain u mat-tim nazzjonali tal-Arġentina. Hu hu rikonoxxut fost l-aqwa plejers ta' kull żmien,    fejn rebaħ seba' unuri tal-Ballun tad-Deheb u rekord ta' sitt unuri taż-Żarbuna tad-Deheb. Sal-2021 kien qatta' l-karriera professjonali tiegħu ma' Barcelona fejn magħhom rebaħ rekord ta' 35 trofew, fosthom għaxar La Liga, seba' Tazzi tar-Re u erba' titli tal-UEFA Champions League. Ma' pajjiżu rebaħ l-edizzjoni tal-2021 tal-Copa América u fl-2022 it-Tazza tad-Dinja.
Attakkant prolifiku, Messi iżomm ir-rekord tal-aktar gowls skorjati fil-kampjonat Spanjol (474), l-aktar gowls fi staġun wieħed tal-kampjonat Spanjol u Ewropew (50), l-aktar numru ta' tripletti fil-La Liga (36) u l-UEFA Champions League (8), l-aktar assists fl-istorja tal-La Liga (192), fi staġun wieħed tal-La Liga (21) u fil-Copa América (17). Hu wkoll iżomm ir-rekord tal-aktar gowls internazzjonali minn Sud-Amerikan maskili. Messi skorja iktar minn 750 gowl mal-klabbs u f'isem pajjiżu, u skorja l-iktar numru ta' gowls għal klabb wieħed (672).
Bijografija
Messi twieled f'Rosario, fil-Provinċja ta' Santa Fe. Il-ġenituri tiegħu kienu Jorge Horácio Messi, ħaddiem ġewwa fabbrika tal-azzar, u Celia María Cuccittini. Il-familja paterna tiegħu oriġinat mill-belt Taljana ta' Ancona, minn fejn hu l-antenat tiegħu, Angelo Messi, li emigra lejn l-Arġentina fl-1883. Huwa għandu żewġ aħwa akbar minnu, Rodrigo u Matías, u oħtu, María Sol. Fl-età ta' ħames snin, Messi beda jilgħab il-futbol ma' Grandoli, klabb lokali ggwidat minn missieru Jorge. Fl-1995, Messi qaleb ma' Newell's Old Boys li kienu bbażati fil-belt tiegħu Rosario. Hu sar parti mit-tim taż-żgħażagħ lokali tar-River Plate li tilfu logħba waħda biss f'erba' snin u sar lokalment magħruf bħala "l-Magna tal-1987, is-sena tat-twelid tiegħu.
Fl-età ta' 11-il sena, Messi kien ġie dijanjostikat bit-tkabbir ta' defiċjenza ormonali. Ir-River Plate wrew l-interess fil-progress ta' Messi, iżda ma kinux lesti li jħallsu għall-kura tal-kundizzjoni tiegħu, li kienet tiswa $900 fix-xahar. Carles Rexach, id-direttur sportiv ta' Barcelona FC, kien sar konxju tat-talent li Messi mill-qraba li kellu ġewwa Lleida, u b'hekk Messi u missieru rnexxielhom jirranġaw prova mat-tim tal-kbar. Rexach, b'ebda karta oħra f'idejh, offra lil Messi kuntratt bil-miktub. Barcelona FC offrew li jħallsu għall-kambjali medika ta' Messi jekk hu kien lest li jgħix ġewwa Spanja. Messi u missieru marru lejn Barċellona fejn Messi rreġistra fin-nursery tal-klabb.
Barcelona FC
Messi lagħab ma diversi timijiet ta' Barcelona FC fosthom Infantil B u Cadete B & A mill-2000 sal-2003 (37 gowl fi 30 logħba ma Cadete A). L-istaġun 2003–04 ra lil Messi fuq rekord ma ħames timijiet differenti: Huwa beda logħba waħda ma Juvenil B (gowl wieħed) u ġie promossi ma Juvenil A (14-il logħba, 21 gowl). Aktar tard huwa għamel l-ewwel debut tiegħu mat-tim Barcelona FC C (Tercera División) fid-29 ta' Novembru 2003 u ma Barcelona FC B (Segunda División B) fis-6 ta' Marzu 2004. Hu lagħab maż-żewġ timijiet matul l-istaġun (għaxar logħbiet, ħames gowls u ħames logħiet, żero gowls, rispettivament). Qabel dawn iż-żewġ debutts, Messi għamel id-debutt uffiċjali tiegħu għall-ewwel tim fis-16 ta' Novembr, 2003 fl-età ta' 16-il sena u 145 ġurnata, f'logħba ta' ħbiberija kontra Porto.
Inqas minn sena wara l-bidu tiegħu, Frank Rijkaard tah id-debutt tal-kampjonat tiegħu kontra RCD Espanyol fis-16 ta' Ottubru 2004 (17-il sena u 114 ġurnata), li sar it-tielet l-iżgħar plejer li lagħab għal Barcelona FC u l-iżgħar plejer tal-klabb li lagħab f'Premier, li kien miksur minn Bojan Krkić f'Settembru 2007. Meta hu skorja l-ewwel gowl tiegħu mat-tim tal-kbar kontra Albacete Balompié fl-1 ta' Mejju 2005, Messi kellu biss 17-il sena, 10 xhur u sebat ijiem, li sar l-iżgħar plejer li skorja f'logħba ta' Premier ma' Barcelona FC sakemm kien mill-ġdid miksur minn Bojan Krkić fl-2007, li skorja mill-assistenza ta' Messi. Messi qal dwar l-eks kowċ Rijkaard: "Jien qatt mhu ser ninsa l-fatt li huwa nieda l-karriera tiegħi, li kellu l-fiduċja fija filwaqt li jien kelli biss 16 jew 17." Matul l-istaġun, Messi lagħab ukoll ma Barcelona FC B (Segunda División B) li magħhom skorja 6 gowls fi 17-il logħba.
Assisti
Din tinkludi l-assisti fil-kompetizzjonijiet kollha uffiċjali:
Internazzjonali
Mis-6 ta' Frar 2013
Kunflitt Iżraeli-Palestinjan
Il-Konflitt Iżraeli Palestinjan fil-Lvant Nofsani jaf il-bidu tiegħu fis-Sena 70 Wara Kristu, meta l-Lhud tkeċċew minn arthom mill-kolonizzaturi tagħhom ta’ dak iż-żmien, ir-Rumani. Ir-Rumani keċċew lil-Lhud għax tal-aħħar kienu l-iktar poplu maħkum li taw inkwiet lill-ħakkiema tagħhom. Dan wassal biex il-Lhud baqgħu bla stat għal mijiet ta’ snin. Din is-sitwazzjoni damet għaddejja sat-Tieni Gwerra Dinjija.
It-Twaqqif tal-Istat Palestinjan
Meta din il-gwerra spiċċat, il-popli kollha ta’ madwar id-dinja urew simpatija mal-Lhud minħabba l-ġenoċidju li l-Ġermanja Nażista għamlet fil-konfront tagħhom. Dan wassal biex il-komunità Internazzjonali, inklużi ż-żewġ super potenzi, kienu favur l-idea li l-Lhud jerġgħu jingħataw l-istat li huma kienu jokkupaw sa meta tkeċċew mill-Imperu Ruman. Minn dan il-mument bdiet it-tensjoni f’dan ir-reġjun. Dan għax dik l-art li prattikament żvojtat wara t-tkeċċija tal-Lhud, matul iż-żmien ġiet okkupata mill-Għarab Palestinjani. L-Għarab ma qablux li parti mill-art li huma issa kienu qegħdin jokkupaw tingħata lil-Lhud. Kellhom kull dritt jargumentaw hekk minn perspettiva ta’ Liġi Internazzjonali iżda l-Lhud ingħataw stat fl-1948.
Gwerer
Dan wassal għal sensiela ta‘ gwerer bejn iż-żewġ naħat fosthom dawk fl-1948, fl-1956, fl-1967 u fl-1973. Ir-riżultat ta’ dawn il-gwerer kien aktar ġlied u aktar tensjoni li wasslu ż-żewġ naħat biex jikkommettu diversi żbalji li kellhom konsegwenzi koroh. Fost dawn insibu li wara l-gwerra tal-1967, il-Lhud okkupaw it-territorju Palestinjan kollu, mossa li wasslet biex in-nazzjonaliżmu tal-Palestinjani jiġi demonizzat. Dan wassal biex il-Palestijani u l-istati Għarab li jappoġġjaw il-preservazzjoni ta’ stat Palestinjan, ikunu aktar għatxana għat-tpattija.
Terroriżmu
Min-naħa l-oħra l-ħolqien ta’ dan l-istat Lhudi wassal biex fid-dinja Għarbija tinħoloq l-ideoloġija anti-Żionista, li tibbaża t-twemmin tagħha fuq id-distruzzjoni tal-istat Lhudi u li d-dinja Għarbija tingħaqad fi stat wieħed. Fid-dinja Għarbija kien hemm ukoll it-twaqqif ta’ gruppi terroristi bħall-Hamas, Hizbollaħ u al-Qaeda, li pproġettaw il-kunflitt ma’ Iżrael bħala gwerra qaddisa. L-attakki ta’ dawn il-gruppi kontra l-Iżrael, wasslu biex dan ta’ l-aħħar ikompli jżid is-suspetti tiegħu fil-konfront tad-dinja Għarbija. Dawn l-affarijiet kollha wasslu biex iż-żewġ naħat jibdew jaraw lil xulxin b’lenti skura u bla dubju l-prospetti għall-paċi ġew imminati serjament.
Is-sitwazzjoni preżenti
Il-konsegwenzi ta’ dak li seħħ fil-passat għadhom jaffettwaw lis-sitwazzjoni preżenti. Dan għax il-kunflitt baqa’ wieħed statiku, li jfisser li l-pajjiżi nvoluti ma biddlux il-perspettiva tagħhom ta’ kif jaraw lil xulxin. Jidher biċ-ċar li n-nostalġija tal-passat għad għandha effett kbir fuq iż-żewġ naħat. Din qiegħda timmina l-prospett ta’ paċi għax jekk irid isir progress hemm ħtieġa li jintesa l-passat u tibda paġna ġdida. Fil-fatt, iż-żewġ naħat iqisu dan il-kunflitt bħala kwistjoni ta’ ħajja jew mewt. Minn perspettiva Lhudija jekk jitilfu jkun ifisser theddida kbira għal eżistenza tagħhom. Il-Palestinjani jafu li jekk jitilfu, iċ-ċansijiet huma li jibqgħu mingħajr stat. Din it-tensjoni wasslet, ħafna drabi, biex iż-żewġ naħat jirtiraw id-diplomatiċi. Ħafna darbi dan wassal biex il-medjaturi ma jkollhomx fejn jaħdmu. L-effett ta’ dan kien li ż-żewġ naħat bdew jaraw lil xulxin b’lenti aktar ħażina. Bla dubju jekk hemm bżonn ta’ medjazzjoni bis-serjetà huwa neċessarju li jkun hemm pajjiżi oħrajn jew istituzzjonijiet barranin li l-irwol tagħhom ikun li jressqu l-partijiet f’kunflitt eqreb lejn xulxin.
L-Istati Uniti tal-Amerika
Bla dubju wieħed mill-aktar pajjiżi importanti huwa l-Istati Uniti. Sfortunatament l-Istati Uniti mhix medjatur tajjeb għas-sitwazzjoni kif tinsab fil-Lvant Nofsani. Hawnhekk huwa importanti li ssir referenza għall-effett li ħalliet il-Gwerra l-Bierda fuq dan ir-reġjun. Fil-Gwerra l-Bierda ż-żewġ superpotenzi użaw dan il-kunflitt biex juru d-dominanza tagħhom. Fil-fatt. l-Istati Uniti saret alleat ta’ Iżrael fil-waqt li l-Unjoni Sovjetika saret l-alleat tal-Palestinjani. Dan kollu għadu jinħass sal-lum, tant li f’ħafna pajjiżi Għarab għadha tinħass ċertu klima ta’ ostilità fil-konfront tal-Istati Uniti u viċi-versa. Min-naħa l-oħra, il-komunità Lhudija residenti fl-Istati Uniti ħafna drabi tagħmel pressjoni biex il-Gvern Amerikan jieħu pożizzjoni favur Iżrael. Dawn iż-żewġ affarijiet imminaw serjament l-irwol li l-Istati Uniti tista’ tagħti bħala medjatur bejn iż-żewġ naħat.
Il-Ġnus Magħquda
Min-naħa l-oħra, hemm il-Ġnus Magħquda li ukoll lagħbet rwol importanti sa ċertu punt fuq dan il-kunflitt, però kienet falliment. Jekk wieħed janalizza r-riżoluzzjoni famuża magħrufa bħala “242 ta’ 1967”, li implikat li Iżrael jitlaq mit-territorju Palestinjan, din għadha sal-lum ma ġietx implimentata. Dan juri li l-organizzazzjonijiet internazzjonali għandhom poter limitat ħafna kkomparat ma’ dak li għandhom l-istati, għax ma għandhomx l-għodda neċessarja biex jimplimentaw il-leġislazzjoni tagħhom. Waħda mill-affarijiet bażiċi li tista’ tagħmel il-Gnus Magħquda biex tnaqqas it-tensjoni huwa billi tlaqqa’ liż-żewġ naħat.
Serie A 2013–14
Is-Serie A 2013–14 (magħrufa bħala s-Serie A TIM għal raġunijiet ta' sponsorizzazzjoni) hija t-82 staġun mill-istabbiliment tagħha u r-4 mill-organizzazzjoni taħt kumitat tal-kampjonat separat mis-Serie B. L-istaġun se jibda fl-24 ta' Awwissu 2013 u mistenni li jispiċċa fit-18 ta' Mejju 2013. Bħas-snin preċedenti, in-Nike se tipprovdi l-ballun uffiċjali għal logħbiet kollha, il-mudell ta' dan il-ballun huwa Nike Incyte Serie A li se jkun użat matul il-logħbiet kollha tal-istaġun. Juventus kienu ċ-ċampjins renjanti u b'suċċess iddefendew it-titolu tagħhom biex rebħu t-titlu għat-tielet darba infila.
Timijiet
Total ta' għoxrin tim ħadu sehem f'dan il-kampjonat, sbatax ġejjin mill-istaġun 2012–13 u tlieta promossi mis-Serie B 2012–13. Pescara rnexxilhom igawdu staġun wieħed fis-Serie A hekk kif Siena u Palermo kkonkludew 2 u 9 snin rispettivament fl-ogħla kampjonat.
It-timijiet relegati ġew sostitwiti miċ-ċampjins tas-Serie B Sassuolo, ir-runner-ups Hellas Verona u r-rebbieħ tal-play-off Livorno. Hellas Verona rritoraw fis-Serie A wara 11-il sena, Livorno wara 4 staġuni u Sassuolo se jagħmlu d-debutt tagħhom fis-Serie A.
Għall-ewwel darba fl-istorja tas-Serie A, se jkun hemm 5 derbies fost it-timijiet tal-istess belt: Milan (Internazionale u Milan), Turin (Juventus u Torino), Ruma (Lazio u Roma), Ġenova (Genoa u Sampdoria) u Verona (Chievo u Hellas Verona).
Promozzjoni u relegazzjoni
15px Timijiet promossi mis-Serie B 2012–13
15px Timijiet relegati għas-Serie B 2013–14
Klassifika
Sors: Lega Serie A
Claude de la Sengle
Claude de la Sengle (1494 – 18 ta’ Awwissu 1557) kien it-48 Gran Mastru tal-Ordni ta’ Malta, mill-1553 sa mewtu fl-1557. Is-suċċessur tiegħu kien Jean Parisot de Valette.
Imwieled Franza, Sengle, beda l-karriera militari tiegħu bħala balliju tal-langue Franċiża tal-Ordni. Kien involut sew fil-battalji tal-Kavallieri fil-Mediterran u fl-Afrika ta’ Fuq kontra l-kursari Ottomani mmexxija mill-Ammiral Turgut Reis, u partikolarment fil-ġlidiet għal Djerba u Tripli. xellug|daqsminuri|233x233px| L-arma tal-belt tal-[[Isla, ibbażata fuq l-arma personali ta’ Claude de la Sengle.]] Sengle kellu impatt konsiderevoli fuq it-tisħiħ militari ta' Malta, notevolment billi beda l-iżvilupp tal-belt ta' l-Isla fl-1554, li aktar tard isemmiet għalih u bdiet tuża l-arma tiegħu. Huwa kabbar ukoll il-Forti San Mikiel f'sur ewlieni u lesta l-Forti Sant'Iermu, li kien inbeda mill-predeċessur tiegħu, il-Gran Mastru Juan de Homedes y Coscon.
Aktar tard, Karlu V ried jagħti Mehdia lill-Ordni, iżda l-kummissjoni li twaqqfet għal dan iddeċidiet li kienet se tkun tiswa wisq biex tinżamm. Għalhekk, Karlu V ordna lill-Viċire ta’ Sqallija, Juan de Vega, biex jeqridha biex jipprevjeni l-okkupazzjoni Musulmana. Vega ħaraq lil Mehdia, iżda rritalja kontra Malta talli ma aċċettatx il-belt u pprojbixxa l-esportazzjoni tal-qamħ lejn il-gżira. Biex jiġġieled dan, Sengle ġab Malta lill-inġinier Vincenzo Vogo biex jaġġorna l-imtieħen ħalli l-popolazzjoni ma tmutx bil-ġuħ.
It-tromba li ħakmet lill-Port il-Kbir aktarx li seħħet matul ir-renju ta’ Sengle fl-1555 jew fl-1556, għalkemm xi sorsi jgħidu li seħħet fl-1551. Skont xi sorsi, erba’ galljuni bl-isem ta’ Santa Fè, San Michele, San Filippu, u San Claudio nqalbu fit-tromba tal-arja u kellha tasal għajnuna minn barra biex l-Ordni tissostiwixxi dawn il-galjuni b'oħrajn ġodda. Fl-1557, il-Prijur François de Lorena kkmanda ħamsa mill-galljuni tal-Ordni u huma tqabdu ma' flotta Musulmana 'l barra minn Rodi. L-Ottomani rebħu t-taqbida, u mietu ħafna nies. Il-galjuni li kien fadal waslu fil-Port il-Kbir fis-17 ta’ Ġunju, u Sengle u ħafna oħrajn bkew meta semgħu bit-telfa ta' dawk li mietu fit-taqbida.
Wara din it-telfa, saħħet Sengle marret lura u rtira lejn Boschetto. Huwa miet fit-18 ta' Awwissu 1557 fl-Imdina u ndifen fil-Kappella ta' Sant'Anna ġewwa l-Forti Sant'Anġlu. Qalbu kienet midfuna fil-Knisja tal-Lunzjata, barra r-Rabat. Aktar tard fis-seklu 16 il-fdalijiet tiegħu ġew imċaqalqa għall-kripta tal-Kon-Katidral ta' San Ġwann fil-Belt Valletta.
Mtarfa FC
Mtarfa Football Club huwa klabb tal-futbol Malti mil-lokalità ta 'Mtarfa, ir-raħal tal-barraki l-kbar britaniċi li jinsab fit-tramuntana ta' Malta. Il-Klabb beda fl-2006, bħalissa qiegħed jieħu sehem fit-Tielet Diviżjoni. Dawn ikkompetew għall-ewwel darba fl-istorja tagħhom fl-istaġun 2007/2008. Huma daħlu fil-Malta Football Association minflok Ta' Xbiex SC, li tilfu l-istat minħabba riżultati ħżiena tagħhom fid-diviżjonijiet baxxi tagħhom.
Porto
Porto tinsab tul l-estwarju tax-xmara Douro fit-Tramuntana tal-Portugall u għandha waħda mill-eqdem ċentri storiċi tal-Ewropa. Tniżżlet fil-lista tas-Siti ta' Wirt Dinji tal-UNESCO fl-1996, bħala ċ-"Ċentru Storiku ta' Porto, il-Pont ta' Luiz I u l-Monasteru ta' Serra do Pilar". Iċ-ċentru storiku huwa wkoll Monument Nazzjonali tal-Portugall. Il-parti tal-Punent taż-żona urbana tagħha testendi sal-kosta tal-Oċean Atlantiku. L-insedjament tal-belt tmur lura bosta sekli, meta kienet gwarniġjon tal-Imperu Ruman. L-isem Ċeltiku-Latin tagħha ġej minn Portus Cale u huwa maħsub li huwa l-oriġini wkoll ta' isem il-pajjiż, Portugal, abbażi tat-trażlitterazzjoni u l-evoluzzjoni bil-fomm mil-Latin. Bil-Portugiż, isem il-belt jinkludi l-artiklu definit: o Porto ("il-port").
L-inbid port, wieħed mill-iżjed esportazzjonijiet famużi tal-Portugall, huwa msemmi għal Porto, peress li ż-żona metropolitana, u b'mod partikolari l-kantini ta' Vila Nova de Gaia, kienu responsabbli għall-imballaġġ, għat-trasport u għall-esportazzjoni tal-inbid iffortifikat. Fl-2014 u fl-2017, Porto ġiet eletta bħala L-Aqwa Destinazzjoni Ewropea mill-Aġenzija tal-Aqwa Destinazzjoniet Ewropej. Porto tinsab ukoll tul ir-Rotta Portugiża tal-Pellegrinaġġ ta' San Ġakbu.
Storja bikrija
Il-popli Proto-Ċeltiċi u Ċeltiċi kienu fost l-ewwel abitanti magħrufa tal-inħawi. Ġew skoperti diversi fdalijiet f'għadd ta' nħawi. Is-sejbiet arkeoloġiċi żvelaw li kien hemm insedjamenti umani wkoll fil-bokka tax-xmara Douro diġà mis-seklu 8 Q.K., u dan jagħti x'tifhem li x'aktarx kien hemm insedjament kummerċjali tal-Feniċi hemmhekk.
Matul l-okkupazzjoni Rumana tal-Peniżola Iberika, il-belt żviluppat bħala port kummerċjali importanti, primarjament għall-kummerċ bejn Olissipona (illum il-ġurnata Liżbona) u Bracara Augusta (illum il-ġurnata Braga). Porto kienet importanti wkoll fi żmien is-Swebi u l-Viżigoti, u kienet ċentru għall-espansjoni tal-Kristjaneżmu matul dak il-perjodu.
Fl-1387, Porto kienet il-belt fejn sar iż-żwieġ bejn Ġwanni I tal-Portugall u Filippa ta' Lancaster, bint Ġwanni ta' Gaunt; dan iż-żwieġ kien jissimbolizza l-alleanza militari dejjiema bejn il-Portugall u l-Ingilterra. L-alleanza Portugiża-Ingliża skont it-Trattat ta' Windsor hi l-eqdem alleanza militari li qatt ġiet irreġistrata fid-dinja.
Fis-sekli 14 u 15, it-tarzniet ta' Porto kkontribwew għall-iżvilupp tal-bini tal-bastimenti fil-Portugall. Mill-port ta' Porto wkoll, fl-1415, il-Prinċep Enriku n-Navigatur (iben Ġwanni I tal-Portugall) salpa biex jaħkem il-port Għarbi ta' Ceuta, fit-Tramuntana tal-Marokk. Din l-ispedizzjoni mir-re u l-flotta tiegħu, li kienet tinkludi lill-Prinċep Enriku, saret permezz tan-navigazzjoni u l-esplorazzjoni tul il-kosta tal-Punent tal-Afrika, u tat bidu għall-Era Portugiża tal-Iskoperti. Il-laqam mogħti lill-poplu ta' Porto beda f'dak iż-żmien; iċ-ċittadini ta' Porto għadhom sa issa magħrufa kollokjalment bħala tripeiros (il-poplu tal-kirxa), b'referenza għal dan il-perjodu tal-istorja, meta l-qatgħat tal-laħam ta' kwalità għolja kienu jiġu ttrasportati bil-baħar minn Porto mill-baħħara tagħhom, filwaqt li l-qatgħat l-oħra u l-prodotti sekondarji, bħall-kirxa, kienu jitħallew għaċ-ċittadini ta' Porto; il-kirxa fil-fatt għadha ikla tradizzjonali importanti għal Porto moderna. nofs|daqsminuri|673x673px|Veduta ta' Porto mill-pont ewlieni tal-belt.
Seklu 18
Sas-seklu 13, l-inbid prodott fil-wied tax-xmara Douro kien diġà ttrasportat lejn Porto f'barcos rabelos (bastimenti ċatti bil-qlugħ). Fl-1703, it-Trattat ta' Methuen stabbilixxa r-relazzjonijiet kummerċjali bejn il-Portugall u l-Ingilterra. Fl-1717, l-ewwel post kummerċjali Ingliż ġie stabbilit f'Porto. Il-produzzjoni tal-inbid port imbagħad gradwalment għadda f'idejn xi ftit ditti Ingliżi. Sabiex titrażżan din id-dominanza, il-Prim Ministru u l-Markiż ta' Pombal stabbilixxa ditta Portugiża li ngħatat il-monopolju tal-inbejjed mill-wied tax-xmara Douro. Huwa stabbilixxa d-demarkazzjoni tar-reġjun għall-produzzjoni tal-inbid port, sabiex jiżgura l-kwalità tal-inbid; dan kien l-ewwel tentattiv ta' kontroll tal-kwalità tal-inbid u tal-produzzjoni tal-inbid fl-Ewropa. L-azjendi ż-żgħar tal-inbid irvellaw kontra l-politiki stretti tiegħu nhar it-Tlieta ta' Qabel l-Erbgħa tat-Tniebri, u ħarqu l-binjiet ta' din id-ditta. L-irvell issejjaħ Revolta dos Borrachos (l-irvell tax-xurbana).